XXXV11I        CHAUCER S KNIGHTES TALE.

" The lord hath of his heih discrecioun
Considered, that it were destruccioun                  1680

To gentil blood^ to fighten in this wise
Of mortal batail now in this emprise;
Wherfor to schapen that they sehulde not dye,,
He wol his firste purpos modifye.
No man therfore, up peyne of los of lyf,
No maner schot, ne pollax, ne schort knyf
Into the lystes sende, or thider brynge;
Ne schorte swerd for to stoke the pointe bytynge
No man ne drawe, ne bere by his side.
Ne nornan schal unto his felawe ryde                   1690

But oon cours, with a scharpe ygrounde spere;
Feyne if him lust on foote, himself to were.
And he that is at meschief, schal be take,
And nat slayn, but be brought to the stake,
That schal be ordeyned on eyther syde;
But thider he schal by force, and ther abyde.
And if so falle, a cheventen be take
On eyther side, or elles sle his make,,
No lenger schal the turneynge laste.
God spede you; goth forth and ley on faste.        1700
With long swerd and with mace fight your fille.
Goth now your way; this is the lordes wille."

The voice of the poepul touchith heven,
So lowde criede thei with mery steven:
" God save such a lord that is so good,
He wilneth no destruccioun of blood !"
Up goth the trompes and the melodye.
And to the lystes ryde the companye
By ordynaunce, thurgh the cit6 large,,
Hangyng with cloth of gold, and not with sarge.
Ful lik a lord this nobul duk caw ryde,,                 1711

These tuo Thebanes on eyther side;
And after rood the queen, and Emelye,
And after hem of ladyes another companye.
And after hem of comunes after here degre.
And thus they passeden thurgh that cit6,
And to the lystes come thei by tyme.
It nas not of the day yet fully pryme,
Whan sette was Theseus riche and hye,
Ypolita the queen and Emelye,                            17SO

And other ladyes in here degrees aboute.
Unto the seetes preseth al the route;
And west-ward, thorugh the yates of Mart,
Arcite, and eek the hundred of his part,